Laulatati Tallinnas 30.12.1934 Karl (Carly) Abram-iga. Karli kohta andmed puuduvad. Abielu lahutati ja Hilda võttis tagasi neiupõlvenime Laufer. Elas vabaabielu Aleksander Ferdinand Muukfeld-iga.  Aleksander Ferdinand sündis 24.06.1903 (07.07.1903 ukj.) kell 3 pealelõunal Väinjärve vallas (sünnikandes märgitud Aruküla mõisapiirkond /Arroküll/, mis liideti 1892 Väinjärve vallaga) Koeru kihelkonnas, isa Johannes Muukfeld, ema Leena, sünd. Hellermann. Ristiti Arukülas 13.07.1903, vaderid: Aadu Kelberg, Aleksander Evartson, Leena Kalker. Leeritati 03.07.1921 Järva-Peetri kirikus. Peres hüüti teda Mukiks. Suri 88-aastaselt 14.11.1991 Tallinnas ja maeti 19.11.1991 Tallinna Metsakalmistule.